కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రోహిత్‌ శర్మకి పుత్రికోత్సాహం.. సిడ్నీ టెస్టుకి దూరం..?
ఆస్ట్రేలియాతో టెస్టు సిరీస్‌లో అతని రాకతో భారత్ జట్టులో సమతూకం వచ్చింది. సిడ్నీ టెస్టులోనూ అతను ఆడితే బాగుంటుంది. కానీ..?
Samayam Telugu | Updated:
Dec 31, 2018, 01:48PM IST
రోహిత్‌ శర్మకి పుత్రికోత్సాహం.. సిడ్నీ టెస్టుకి దూరం..?
ఆస్ట్రేలియాతో గురువారం నుంచి సిడ్నీ వేదికగా జరగనున్న నాలుగో టెస్టు మ్యాచ్‌కి భారత మిడిలార్డర్ బ్యాట్స్‌మెన్ రోహిత్ శర్మ దూరంకానున్నట్లు వార్తలు వస్తున్నాయి. అతని భార్య రితిక ఆదివారం ఓ బిడ్డకి జన్మనివ్వడంతో వారిని చూసేందుకు భారత్‌కి ఈ మిడిలార్డర్‌ బ్యాట్స్‌మెన్ రానున్నాడట. దాదాపు తొమ్మిది నెలలు తర్వాత భారత టెస్టు జట్టులోకి ఇటీవల పునరాగమనం చేసిన రోహిత్ శర్మ.. ఆస్ట్రేలియాతో అడిలైడ్ వేదికగా జరిగిన తొలి టెస్టులో (రెండు ఇన్నింగ్స్‌‌లు 37, 1) 38 పరుగులతో నిరాశపరిచాడు. ఆ టెస్టులో గాయం కారణంగా పెర్త్‌లో జరిగిన రెండో టెస్టుకి దూరమైన ఈ మిడిలార్డర్ బ్యాట్స్‌మెన్.. ఆదివారం మెల్‌బోర్న్‌లో ముగిసిన మూడో టెస్టులో మాత్రం 63 నాటౌట్, 5 పరుగులతో రాణించాడు. పిచ్ బ్యాటింగ్‌కి కష్టమైన దశలో రోహిత్ శర్మ చేసిన 63 పరుగులతోనే భారత్‌ జట్టు 400పైచిలుకు స్కోరుతో మ్యాచ్‌పై పట్టు సాధించగలిగింది.